Versindaba » Blog Archive Yves T'Sjoen. Afrikaanse literatuur en de institutionele rol van de boekhandelaar : Versindaba
Friday, December 30th, 2016 | Nuus / Briewe, Wisselkaarten.
7 Kommentare op "Yves T'Sjoen. Afrikaanse literatuur en de institutionele rol van de boekhandelaar"
December 30th, 2016 at 07:38
Yves, watter heerlike verrassing is hierdie nie! Baie dankie vir die besonderse beskouing; inderdaad is dit soos salf op 'n wond, want maklik is dit gewis nie. Nogtans beweeg ek aan met net die allermooiste herinneringe aan uitsonderlike mense. Soos jy.
Dankie Yves vir hierdie besondere inskrywing. Ek onthou van die samekomste wat ek daar bygewoon het.
Louis se uittrede is 'n ramp. Selfs hier in Canuckistan sal ek sy teenwoordigheid in die winkel mis. Baie dankie Louis, ek sal nooit weer in Andringastraat se winkel gaan snuffel nie want sonder jou sal dit net nie dieselfde wees nie.
Schalk W le Roux :
Dankie vir hierdie beskouing. Jammer om te hoor dat Louis (moet) gaan, dit sal besoeke aan Protea minder spesiaal en minder persoonlik maak, maar goeie wense vir hom vir 'n nuwe jaar en 'n nuwe en dalk nog wyer, horison.
January 2nd, 2017 at 09:06
Protea Boekhuis, en as onderdeel daarvan Louis se wyse van doen as bestuurder van Protea se boekwinkel op Stellenbosch, het 'n belangrike rol gespeel in ontwikkelinge in die Afrikaanse digkuns sedert veral die millenniumwending.
Die tydperk 1986-2000 in die Afrikaanse digkunsgeskiedenis het in verskillende opsigte die indruk van 'n bestekopnametyd gemaak (ook "in meer as een opsig […] 'n indruk van middeljarigheid", het ek iewers geskryf). Veranderinge in die uitgewersbedryf in die 1990's het hiermee te doen gehad (veral meegebring deur die ineenstorting van die voorskryfmark). Voorkeur is deur gevestigde publiseerders gegee aan die prosa as meer populêre genre bo die poësie. Digters was dikwels genoop om bundels deels of totaal self uit te gee.
Die vrees is derhalwe herhaaldelik uitgespreek, soos julle weet, dat die Afrikaanse digkuns, as 'n gemarginaliseerde genre, in 'n voortbestaanskrisis gedompel was.
Destydse kleiner of randuitgewers (veral Protea Boekhuis verdien vermelding) het toe ingespring en nuwe lewe in die bedryf help blaas. Want sulke pessimisme oor die poësie in gedrukte formaat het gekontrasteer met die klaarblyklike bloei wat die Afrikaanse poësie – in ooreenstemming met ontwikkelings elders ter wêreld – op vermaaklikheidspodia sedert die vroeë 1990's beleef het (poësievoordragte en -voorlesings, die "literêre bekgevegte" van Louis-hulle waaroor Yves hierbo skryf, voorleesaande en jaarlikse kunste- en literêre feeste). Louis (en Marlise) se inisiatief – en Protea Boekhuis en die Jannie Mouton-stigting se ondersteuning – met die jaarlikse Versindabas vir gevestigde en opkomende digters op Stellenbosch tussen 2005 en 2009, verdien om spesifiek in hierdie verband genoem te word. (Die Versindabas van 2010 en 2011 is onder die vlerk van die US Woordfees aangebied.)
Die wyse waarop die Versindabas georganiseer was, het bygedra tot 'n ander tendens in hierdie jare: 'n toenadering en versterkte wisselwerking tussen die Afrikaanse digkuns- en liedkunssisteme. (Ek vrees die "Afrikaans is groot"-tipe gedoentes skrik eerder af in hierdie opsig; gelukkig is daar darem nou iets soos die "Tuin van digters"-fees as teenhanger.)
Uit die Versindaba-inisiatief het natuurlik die webtuiste gespruit waarbinne ek nou elektronies met julle sit en gesels – weer Louis en Marlise se breinkind en bouwerk.
Louis Esterhuizen die digter en boekwinkelbestuurder (waaroor Yves skryf) hoort uiteraard by hierdie prentjie van die veelfasettige, stimulerende rol wat Louis die afgelope twee dekades (dikwels sy aan sy met Marlise) op die terrein van die Afrikaanse digkuns gespeel het.
Ek lig graag my hoed vir hom.
January 2nd, 2017 at 11:43
Yves, baie dankie vir hierdie 'lieflike (& leersame – "Literair veldonderzoek") lofsang' aan 'n 'lekker (gebekte) ou' genaamd Louis Esterhuizen. Ek hoop hy sou daarin belangstel om 'n betaalde possie hier by Versindaba te beklee – om ons weer daardie "vir jou leesplesier" Nuuswekker nuusbrokkie en gedig uit die groter wêreld van die internasionale en nasionale digkuns te bring. Ek verlang nogsteeds daarna – dit was vir my baie lekker om elke dag iets dig uit 'n wildewragtag onverwagte oord te ontvang. (Hy mag dit maar ook net weekliks of drie-daagliks doen – na gelang van beskikbare besoldiging en/of die besigheidsgraad van sy nuwe lewe.) Lank lewe Louis!
January 2nd, 2017 at 18:04
Baie dankie Yves, Louis en Marlise vir die uiters belangrike werk wat julle so uitstekend doen.
January 23rd, 2017 at 12:26
Louis: Januarie 2017 is al klaar grysom die slape en byna daarmee heen. Verskoon die vertraagde reaksie. Maar dit gebeur seker ook dat dit soms – soos by die verdwyning van mense soos Leonard Cohen en Lorca… nie saak maak dat mens mosterd na die maal is nie – die verlies bly onvervangbaar. Jy en Marlise het 'n skeppende tuiste vir literatuur van gehalte tot stand laat kom, en in stand gehou. Dankie! Albei van julle gaan voort om, hopelik nog lank, lieflike verse te skrywe (en 'lieflik' kan ook wreed wees, is nie sinoniem met 'soet' nie) – maar jy moet ons ook vergun om te treur oor die 'wegval' van die boekemeester wat jy op so 'n begeesterende wyse was. (En op ander voortgesette wyses sekerlik sal wees. Maar, dêmmit, boekwinkeltowernaars is skaars en so broodnodig!)